[{"text_idx": "#000000", "text": "Mida pahaloomuliste e-kirjade puhul ta\u0308hele panna ja kuidas ka\u0308ituda?"}, {"text_idx": "#000001", "text": "Meiliteenuse kui ru\u0308ndevektori a\u0308rakasutamine on ru\u0308ndajate seas juba pikka aega va\u0308ga populaarne. Populaarsuse taga peituvad mitmed asjaolud \u2013 va\u0308ga madal kulu ru\u0308ndajale, meetodi lihtsus ja paraku ka piisavalt suur ohvriks langenute arv. Piisab vaid u\u0308hest veenvast e-kirjast, mis palub minna andmeid o\u0303ngitsevale lehele vo\u0303i pahavara sisaldava manuse avamisest, et ru\u0308ndaja enda esmased eesma\u0308rgid ta\u0308idaks. Eesma\u0308rkideks on tavaliselt andmete varastamine, kompromiteeritud kontodelt uute pahaloomuliste kirjade saatmine vo\u0303i su\u0308steemide kompromiteerimine, alustades esmalt ohvri seadmest."}, {"text_idx": "#000002", "text": "Igana\u0308dalaselt, igakuiselt, kvartaalselt kui ka iga-aastaselt kirjeldab RIA levinumaid trende Eesti ku\u0308berruumis, mis po\u0303hinevad CERT-EE kogutud andmetel. Statistikast ja\u0308reldub u\u0308ldjuhul u\u0308lal nenditud fakt, et meiliteenusega seotud ru\u0308nded on u\u0308hed levinumad ka Eesti suunal."}, {"text_idx": "#000003", "text": "Nagu jalgpallis ei kasutata eesma\u0308rkide saavutamiseks ainult u\u0308hte ru\u0308ndetaktikat, ei kasutata ainult u\u0308hte ru\u0308ndetaktikat ka pahaloomuliste e-kirjade puhul. Ja\u0308rgnevalt kirjeldame lu\u0308hidalt erinevaid aspekte, mida pahaloomuliste e-kirjade puhul kohtab:"}, {"text_idx": "#000004", "text": "Inimest huvitava info a\u0308rakasutamine \u2013 Saatja on kirja sisu po\u0303iminud mo\u0303ne saajat puudutava teemaga \u2013 na\u0308iteks vo\u0303ib keskkonnavaldkonnas to\u0308o\u0308tav inimene saada na\u0308iliselt kutse konverentsile, kus arutatakse rohepo\u0308o\u0308rdega seotud teemasid (na\u0308iline kutse kirja manuses sisaldab pahavara vo\u0303i palutakse sisestada andmed o\u0303ngitsuslehele, et konverentsile registreerida) vo\u0303i vo\u0303ib na\u0308iteks tervishoiusektoris to\u0308o\u0308tav inimene saada na\u0308iliselt COVID-19 viiruse levikuga seotud kirja. Ru\u0308ndajad vo\u0303ivad kasutada suunatud la\u0308henemist, kui inimese kohta on vo\u0303imalik avalikult ka\u0308tte saada erinevat informatsiooni, mida saab omakorda usalduse tekitamiseks a\u0308ra kasutada."}, {"text_idx": "#000005", "text": "Saatja nime vo\u0303ltsimine \u2013 See on u\u0308ks levinumaid tunnusma\u0308rke pahaloomuliste kirjade puhul. Kirja saajas u\u0308ritatakse tekitada usaldust, vo\u0303ltsides kirja saatja nime. Nimena kasutatakse kirja saajale tuttavat inimest (nt asutuse teine to\u0308o\u0308taja). Kuna mo\u0303ned meilirakendused ei kuva automaatselt saatja meiliaadressi, vaid ainult nime, on selle vo\u0303ltsimine ka u\u0308sna populaarne."}, {"text_idx": "#000006", "text": "Lekkinud meilivestluste kasutamine \u2013 U\u0308he ru\u0308ndetaktikana kasutatakse ka eelnevalt lekkinud meilivestluseid. Tavaliselt on u\u0308he meilivestluses osalenu seade mingil ajahetkel nakatunud pahavaraga, mille abil kirjavahetus ka\u0308tte saadakse. Vestlusele saadetakse aja mo\u0308o\u0308dudes (ajavahemik varieerub, kuid sageli on see tavatult pikk) vastus vestlusega mitteseotud meiliaadressilt (vo\u0303ltsides sealjuures saatja nime). Kirjas palutakse sageli avada kirjaga kaasa pandud manus, mis aga sisaldab pahavara. Pahavara abil varastatakse siis omakorda uue ohvri postkasti sisu, mida hiljem ja\u0308rgmiste ohvrite saamiseks a\u0308ra kasutatakse, sh rahalise kasu eesma\u0308rgil."}, {"text_idx": "#000007", "text": "Kompromiteeritud kontolt teiste ohvrite pu\u0308u\u0308dmine \u2013 Kui na\u0308iteks organisatsioonis on u\u0308he to\u0308o\u0308taja meilikonto kompromiteeritud, siis u\u0308ritatakse selle konto abil sageli ka organisatsiooni sees teisi ohvreid pu\u0308u\u0308da. Kuna legitiimse to\u0308o\u0308taja meilikontolt saadetud kiri tekitab saajas pea alati usaldust, on see ka u\u0308ks mo\u0303jusamaid viise, kuidas meilikontosid pu\u0308u\u0308da."}, {"text_idx": "#000008", "text": "A\u0308ra ava tundmatuid kirju, linke ja manuseid. Kui su tuttav vo\u0303i to\u0308o\u0308kaaslane saadab tavapa\u0308rasest erineva suhtlusviisi ja/vo\u0303i tekstiga lingi vo\u0303i manuse, ku\u0308si temalt alati u\u0308le alternatiivsete suhtluskanalite kaudu, millega on tegu.Ma\u0308rka saadud kirjade puhul ebako\u0303lasid \u2013 kohati veider lausete u\u0308lesehitus, grammatikavead jm. Kuigi masinto\u0303lge, mida ru\u0308ndajad kasutavad, areneb pidevalt, on vo\u0303imalik siiski selle kasutust kirjastiili po\u0303hjal a\u0308ra tunda.Veendu, et meilidomeen, millelt kiri saadeti, on ta\u0308ht-ta\u0308helt sama, mis organisatsioonil peaks olema (nt vs ).Kui kahtled kirja kavatsustes, tuleks see kindlasti edastada analu\u0308u\u0308simiseks asutuse infoturbeosakonda. Samuti saab CERT-EE vajadusel aidata kahtlase sisuga kirjade analu\u0308u\u0308siga. Selleks tuleks kiri saata aadressile cert@cert.ee.A\u0308ra usu a\u0308hvardavaid ja kiiret tegutsemist no\u0303udvaid kirju tundmatutelt saatjatelt, kellest sa pole kunagi varem kuulnud vo\u0303i kellega sul pole kunagi tegemist olnud.Ole IT-vaatlik!"}, {"text_idx": "#000009", "text": "Ko\u0303ik pole kuld, mis seinal hiilgab"}, {"text_idx": "#000010", "text": "\u201cVasta sellele lihtsalt ku\u0308simusele ja vo\u0303id vo\u0303ita u\u0308mbermaailmareisi!\u201d, \u201cTulenevalt su\u0308steemiveast on meil tekkinud XXX arv tasuta pileteid, tegutse kohe!\u201d, \u201cFacebook muutub alates (suvaline kuupa\u0308ev ja aasta) tasuliseks. Sul on ja\u0308a\u0308nud ainult XXX sekundit, et tasuta konto sa\u0308ilitada!\u201d, \u201cOMG! Ma ei uskunud sinust seda!\u201d ja kes meist ei tahaks teenida sama palju kui \u201cmiljona\u0308rist ema Eestist, kes teenib selle salajase rakendusega rohkem, kui ta jo\u0303uab kulutada!\u201d"}, {"text_idx": "#000011", "text": "Libaloterii, mille eesma\u0308rk on tihti klikiso\u0308o\u0308t vo\u0303i kasutajate tasulise so\u0303numiteenusega liitmine. Eriti kriitiliselt tuleks suhtuda ka loterii sisusse, sest loterii toimumise hetkel oli kunagine rahvuslik lennufirma Estonian Air juba tegevuse lo\u0303petanud ja asendunud Nordicaga."}, {"text_idx": "#000012", "text": "10 ja\u0308lgijaga BestBuy ja Instagram on u\u0308hinenud, et ko\u0303ikidele, kes lingile vajutavad, tasuta kinkekaarte pakkuda."}, {"text_idx": "#000013", "text": "Staaz\u030cikamate sotsiaalmeediakasutajate jaoks pole vo\u0303o\u0303ras u\u0308kski u\u0308lalloetud hu\u0308u\u0308dlausetest. Mo\u0303nevo\u0303rra kummaline on neid nu\u0308u\u0308d ka eesti keeles lugeda. Internetis levivad pettused sisenevad meie igapa\u0308evaellu selsamal pa\u0308eval, mil soetame omale nutiseadme vo\u0303i kui tehnik meie koduse internetiu\u0308henduse \u201cto\u0308o\u0308le paneb\u201d."}, {"text_idx": "#000014", "text": "90ndatel ja 2000ndate esimeses pooles levisid pigem va\u0308hemtehnilised, finantskasu lo\u0303ikavad petuskeemid, mis ro\u0303husid inimeste kaastundele ja su\u0308damlikkusele. Viimase 10 aasta jooksul on aga vo\u0303tmeso\u0303nana lisandunud pahavara. \u201cFacebookis liigub viirus!\u201d vo\u0303i \u201cKui sa saad mult sellise asja, siis see polnud mina, see on viirus!\u201d [Ma\u0308rkus: so\u0303na \u201cviirus\u201d ta\u0308histab pigem paljunemise ja leviku vo\u0303imet, mida enamikul pahavaral pole. Pahavara, mis suudab ise arvutist arvutisse liikuda, kannab aga nime uss (worm).] Ent meeles tuleb pidada \u2013 pahavara vajab ka\u0308ivitumiseks ja etteo\u0308eldud toimingute teostamiseks kasutajapoolset tegevust: enamasti tuleb kasutajal teha u\u0308ks klahvilevajutus, kas allalaadimise kinnituseks (download), ka\u0308ivitamiseks (run) vo\u0303i paigaldamiseks (install). Ku\u0308simus on nu\u0308u\u0308d vaid selles, missuguse petujutu abil lollitada kasutaja seda vajalikku klikki tegema."}, {"text_idx": "#000015", "text": "Internetipettuste eesma\u0308rk on ta\u0308napa\u0308eval nii raha teenida kui ka kasutaja (sotsiaalmeedia)konto vo\u0303i arvuti ja/vo\u0303i nutitelefon eri motiividel u\u0308le vo\u0303tta. Toimuda saab see na\u0308iteks e-kirja, sotsiaalmeedia, veebilehtede vo\u0303i jututubade kaudu \u2013 takistuseks u\u0308ksainus klikk."}, {"text_idx": "#000016", "text": "Kas tasuta autot tahad? Aga tasuta lennupiletit? Vo\u0303i ko\u0303igest telefoni? Laikide farmimine pole kuhugi kadunud! Internetipettuse omaette liigiks on nn klikiso\u0308o\u0308t, mille eesma\u0308rk on saada veebilehele vo\u0303imalikult palju klikke (klo\u0303psutamisi), et reklaamiga kasumit teenida. Klikipettus po\u0303hineb eelko\u0303ige ko\u0303mutekitavatel pealkirjadel vo\u0303i pilkupu\u0308u\u0308dvatel pisipiltidel, mis uudishimulikku kasutajat neil vajutama kutsuvad. Miks selliseid lehti u\u0308ldse tehakse ja kellele neid laike seal vaja on? Selleks, et vastav leht hiljem maha mu\u0308u\u0308a: populaarsemad ja suurema klikkide arvuga lehed kuvatakse enamasti otsingumootorites eespool."}, {"text_idx": "#000017", "text": "Nii ilus auto! Ja lausa lips peal! Statistiliselt on ma\u0308rkimisva\u0308a\u0308rne, et vo\u0303ltskampaaniate ka\u0308igus va\u0308ljaloositavatele asjadele pannakse kaunistus peale. Eesma\u0308rk on panna kasutaja uskuma, et tegemist ongi pa\u0308riselt kingitusega."}, {"text_idx": "#000019", "text": "Lihtne matemaatika aitab alati! Vo\u0303ltspakkumistes lubatakse tavaliselt a\u0308ra kinkida sadu vo\u0303i tuhandeid kallihinnalisi tooteid. Juhul, kui tegemist oleks tegeliku kampaaniaga, kaasneks ettevo\u0303ttele sellega suur majanduslik kahju. (Apple iPad Mini jaemu\u0308u\u0308gihind ja\u0308a\u0308b 499\u2013659\u20ac vahele, Mercedes Benz E63 jaemu\u0308u\u0308gihind uuena on suurusja\u0308rgus 90 000\u20ac). Samuti tuleks ta\u0308hele panna, et tegelike loosimiste puhul jagatakse va\u0308ikeses koguses (kallihinnalisi) tooteid ning mitte iga loos ei vo\u0303ida!\nAbsurdsus \u2013 \u201cAnname a\u0308ra X suur arv tooteid, sest nende pakend on kahjustatud ja seda ei saa enam mu\u0308u\u0308a\u201d. Kui mo\u0303elda nu\u0308u\u0308d natuke mu\u0308u\u0308giosakonna peale ja teha mo\u0303ned lihtsad arvutused, siis selgub, et mo\u0303istlik on toode taaspakendada ja mitmesaja / mitmetuhande euro eest maha mu\u0308u\u0308a. Ka kahjustatud pakendi to\u0303ttu hindade langetamine 5\u201310% vo\u0303rra on kasulikum kui mitmeku\u0308mne tuhande vo\u0303i isegi mitmesaja tuhande va\u0308a\u0308rtuses tooteid avatud kile to\u0303ttu a\u0308ra anda. Kerge huumoriga peaks suhtuma kampaaniatesse, kus Samsung jagab konkurendi, na\u0308iteks Apple\u2019i tooteid. Varasematel aastatel tundis petuskeeme kergemini a\u0308ra \u2013 algklassitasemel grammatika ja kirjaviisi ja\u0308rgi. Praegusel ajal on aga arenenud nii to\u0303lkeprogrammid kui ka ku\u0308berkurjategijad, kes mo\u0303nikord kasutavad usutavuse saavutamiseks ka to\u0303lkebu\u0308roode teenuseid. Tuleks siiski meeles pidada, et suurettevo\u0303tted va\u0308a\u0308rtustavad ta\u0308iuslikku kommunikatsiooni, see toob neile rohkem kasutajaid (=kasumit), samas kui grammatika- ja loogikavead viiksid maine alla.\nTingimused? Vo\u0303ltsloosimiste puhul on ettevo\u0303tte ja/vo\u0303i loositava auhinna taustainfo u\u0308sna puudulik, samuti puudub konkreetsem info, miks loosimist korraldatakse (kas on tegu koolilo\u0303pu-, jaanipa\u0308eva- vo\u0303i jo\u0303ululoosiga). Vo\u0303ltskampaaniate puhul ja\u0308etakse sageli ta\u0308psustamata, et millal loosimine u\u0308ldse toimub, mis on osalemistingimused, kuidas valitakse vo\u0303itjai(d) ning kuidas o\u0303nnelikega u\u0308hendust vo\u0303etakse. Hasartma\u0308ngudega seotud piirangute to\u0303ttu peab ettevo\u0303tja avaldama loosimiste ametlikud tingimused, aga ka korraldaja esindaja kontaktinfo, kelle poole ku\u0308simuste korral po\u0308o\u0308rduda. Vo\u0303ltsloosimiste puhul kuulutus ehk isegi mainib inimest, kes on asutusega seostatav ning keda legitiimsuse to\u0303stmiseks mainitakse, kuid ametlikke reegleid ja kontaktinfot vo\u0303ltsloosimiste puhul ei leia.\nLiiga uued leheku\u0308ljed. Suurem osa ta\u0308napa\u0308eva sotsiaalmeediakanalitest on toiminud juba aastaid ning ko\u0303ik enesest lugupidavad ettevo\u0303tted on seal ka juba aastaid esindatud. Na\u0308iteks leia Facebookis u\u0308les \u201cRiigi Infosu\u0308steemi Amet\u201d ning vaata asutuse nime taga olevat sinist linnukesega ringikest. Sotsiaalmeediateenuse pakkuja kinnitab verifitseerimisma\u0308rgisega, et kontoomaniku taust on u\u0308le kontrollitud ning leitud, et leht to\u0303epoolest kuulub isikule vo\u0303i asutusele, kellena klient end sotsiaalmeedias esitleb."}, {"text_idx": "#000021", "text": "Veelkord Mercedese ja Samsung Galaxy S4 lehti vaadates on nu\u0308u\u0308dseks pa\u0308ris ilmne, et kumbki neist ei ole legitiimne ega kuulu tegelikult asutusele. Lehel allapoole kerides ilmneb, et leht on loodud alles hiljuti, kas na\u0308dal, pa\u0308ev vo\u0303i vahel vaid mo\u0303ni tund varem."}, {"text_idx": "#000022", "text": "Google Chrome\u2019i veebilehitsejale on saadaval laiendus \u201cYouTubeTM Ex\u201d, mille abil aga pole raske genereerida youtube\u2019i linkidega sarnanevaid FB postitusi (milles pole midagi ebatavalist). Kui nu\u0308u\u0308d kasutaja klikib mo\u0303nel videol, mille kirjeldus tu\u0308u\u0308piliselt sisaldab vaid so\u0303na \u201cVideo\u201d, suunab veebilehitseja ta ebaturvalisele lehele, kus mainitud laiendus sundpaigaldatakse. Sirviku va\u0308iksema turvataseme korral suudab see laiendus omastada ka Su Facebooki sisselogimisinfo ning hakata Sinu nimel postitusi tegema (eesma\u0308rgiga vo\u0303ita Sinu so\u0303prade usaldus ning varastada ka nende sisselogimisinfo). Mo\u0303ned samalaadsed veebilehitsejarakendused hakkavad kasutaja so\u0303bralistile loopima linke, mis tuleva Sinu nimelt."}, {"text_idx": "#000023", "text": "See IKEA svastika-kujulise laua mu\u0308u\u0308gikuulutuse reklaam on eriti peenelt disainitud, et uudishimulik kasutaja igal juhul lingile vajutaks. Enamasti suunatakse klo\u0303psaja selliste skeemide puhul pahavara sisaldavatele linkidele, mille kaudu kas a) nakatatakse kasutaja arvuti vo\u0303i nutiseade pahavaraga vo\u0303i b) varastatakse kasutaja andmed (kas siis sisselogimisinfo vo\u0303i finantsinfo)."}, {"text_idx": "#000024", "text": "Vahel ei pea u\u0308ldse kaugelt otsima ja 1000-kroonine A&O kaupluseketi kinkekaart tuleb lausa Facebooki kaudu ka\u0308tte."}, {"text_idx": "#000025", "text": "USAs leiti kaks va\u0308ikest humanoidi."}, {"text_idx": "#000026", "text": "Nagu vo\u0303ltspakkumiste puhul, nii ka vo\u0303ltsvideotel klo\u0303psajad suunatakse pahavara sisaldavatele linkidele \u2013 eesma\u0308rk on nakatada seade pahavaraga vo\u0303i varastada kasutaja finantsinfo. Tihti valitakse video pealkirjaks, kirjelduseks vo\u0303i kuvatavaks pildiks midagi, mida uudishimulik kasutaja juba nii lihtsalt ta\u0308helepanuta ei ja\u0308ta."}, {"text_idx": "#000027", "text": "Vahel vo\u0303ib silma ja\u0308a\u0308da, et so\u0303bralisti u\u0308ks vo\u0303i teine liige on millegipa\u0308rast sind enda pildil ma\u0308rkinud (mo\u0303nikord vo\u0303ib olla tehtud lausa video) vo\u0303i kirjutab mo\u0303ni so\u0303ber ja soovitab parooli vahetada, sest oled va\u0308idetavalt ise ta kusagil ma\u0308rgistanud (tag\u2018i lisanud). Erinevalt teistest petuskeemidest toimib see skeem robotvo\u0303rgu sarnaselt ning selle eesma\u0308rk on varastada kasutajainfot. Lisaks kasutaja arvuti aeglasemaks muutumisele, vo\u0303ib kasutaja ka oma ajajoonel sellise trendi levimist ta\u0308heldada. Meeles tuleks pidada, et selliste skeemide puhul on sotsiaalmeedia tavakasutajad teadlikumad ning teadvustavad ise, et tegemist on pahavara levitamisega. Ku\u0308ll aga ohustavad sellised skeemid vanemaid ja va\u0308hem turvateadlikke kasutajaid. U\u0308ks viis oma so\u0303bralisti kaitsta on lu\u0308litada sisse iga ma\u0308rkimise eraldi kinnitamine, mis aitab va\u0308hendada pahavara levimist so\u0303bralisti liikmetele."}, {"text_idx": "#000028", "text": "Kas sa endast seda pilti temaga na\u0308gid? \u2013 Inimeste u\u0308ks suurimaid sotsiaalmeediaga seotud hirme on leida endast piinlikke pilte."}, {"text_idx": "#000029", "text": "Bikiinipildid saavad eriti palju klikke."}, {"text_idx": "#000030", "text": "Facebook, nagu ka paljud teised lehed ja keskkonnad, otsib aeg-ajalt beetatestijaid ja vabatahtlikke, et testida luusi vo\u0303imalusi ja koguda infot uuenduste otstarbekuse ja a\u0308ratasuvuse kohta. Ajaloost on teada, et kunagi ammu-ammu sai Facebook ta\u0308ielikult uue na\u0308o. Paljud kasutajad igatsevad selliseid muutusi kujunduses ka ta\u0308na. Petturid kasutavad seda igatsust etteka\u0308a\u0308ndena \u2013 na\u0308iteks lubatakse testida mo\u0303nda uut rakendust, funktsiooni, uut vaadet vo\u0303i naasmist vanale kujundusele."}, {"text_idx": "#000031", "text": "Kes meist salamisi seda nuppu ei sooviks."}, {"text_idx": "#000032", "text": "Lo\u0303puks ometi pakub Facebook ka muud kujundust kui see tu\u0308u\u0308tu sinine!"}, {"text_idx": "#000033", "text": "Piltidel pakutakse vo\u0303imalust vaid loetud sekundiga kasutada edaspidi \u201cDislike\u201d nuppu ja muuta lo\u0303puks ometi oma Facebooki va\u0308ljana\u0308gemist. Lubatud funktsioone kasutaja tegelikult nautida ei saagi. Ku\u0308ll aga avastab ohver, et pa\u0308rast kolmanda osapoole pahatahtliku veebilehe ku\u0308lastamist kuvab nende veebilehitseja vahepeal mingeid kahtlaseid asju, arvuti on muutunud aeglasemaks ning so\u0303brad ja grupiliikmed kurdavad, et Sinult tulevad nu\u0308u\u0308d mingid imelikud postitused. Selle skeemi puhul kogub pahavara lisaks veel ka kasutajainfot, mille abil nakatada suuremat kasutajaskonda."}, {"text_idx": "#000034", "text": "Usaldusva\u0308a\u0308rse arvamusliidri kaasamine mo\u0303jub alati. Kui juba BBCWorld on just seda dieeti proovinud, siis mo\u0303jub see kindlasti:"}, {"text_idx": "#000036", "text": "Ko\u0303ik kaalulangetamise huvilised, kes soovivad dieedi kohta rohkem teada saada, peavad arvestama kahe asjaoluga. Esiteks pole sellises postituses na\u0308ha, kuhu leheku\u0308ljele see link lo\u0303puks va\u0308lja viib. Teiseks ei tea kunagi, mis seal lehel ees vo\u0303ib oodata. Tegelikult tuleks so\u0303brale, kes va\u0308idetavalt seda dieeti pidas, hoopis teada anda, et on viimane aeg oma u\u0308levo\u0303etud kontot taastama asuda!"}, {"text_idx": "#000037", "text": "\u201cTahad teada, kes Sinu profiili vaatab?\u201d"}, {"text_idx": "#000038", "text": "Tuletame meelde u\u0308ht kunagist toredat igapa\u0308evakaaslast MSN Messengeri. Seal saatsid so\u0303brad mo\u0303nikord linke, kuhu infot sisestades ja sealsete kasutustingimustega no\u0303ustudes oli Sul vo\u0303imalik na\u0308ha, kes Su kasutajakonto on blokeerinud. Ja\u0308rjekordne na\u0308ide sellest, kuidas uudishimu ajab klikkima. Kui MSN Messengeri puhul eelko\u0303ige kasutaja ise ja\u0308ttis kasutustingimused lugemata, siis ta\u0308napa\u0308eval asi enam nii roosiline pole \u2013 infokonksu kasutab nu\u0308u\u0308d pahavara. Tihtilugu on ma\u0308ngus veebilehitseja pahatahtlik laiendus vo\u0303i kahtlane nutia\u0308pp, mille kaudu saadakse ka\u0308tte kasutaja info ning asutakse tema nimel pahatahtlikku linki vo\u0303i viidet rakendusele edasi jagama."}, {"text_idx": "#000039", "text": "Vaata, kes Sind iga pa\u0308ev vaadanud on!"}, {"text_idx": "#000040", "text": "RayBani pa\u0308ikeseprillidega pildid, kus punasega on toodud uus ja vana hind, liiguvad lainetena ringi juba aastaid."}, {"text_idx": "#000041", "text": "Oleme ko\u0303ik na\u0308inud mo\u0303nda mu\u0308u\u0308gilehte, mis viib kasutaja va\u0308lisele lingile. Seekord ja\u0308ljendab va\u0308line link teenusepakkuja enda kodulehe vo\u0303i veebipoodi. Kaval! Lisaks rahakaotusele nakatub kasutaja arvuti pahavaraga. Selle skeemi halb isea\u0308rasus \u2013 see levib nakatunud arvutite ja mitteaktiivsete Facebooki-profiilide kaudu. Erinevalt u\u0308lalmainitud skeemidest levib see nii veebilehitseja laienduste kui ka nutitelefoni rakenduste kaudu, mis hakkavad Sinu profiili kasutades u\u0308lalna\u0308htavaid postitusi tegema, unustamata neid kohandada vastavalt veebilehitsejale ja asukohariigile."}, {"text_idx": "#000042", "text": "\u201cEestist pa\u0308rit miljona\u0308rist ema, kes teenib rohkem, kui ta kulutada jo\u0303uab\u201d"}, {"text_idx": "#000043", "text": "Sarnaselt RayBani skeemile kuvatakse ka ho\u0303lptulupakkumisi vastavalt kasutaja asukohale ja vahel ka keelevalikule. Miks? Sest kui keegi saab rikkaks kusagil kaugel Ameerikas, siis vaevalt juhtub see minuga siin va\u0308ikesel Eestimaal, na\u0308iteks Po\u0303lvas. Kuid a\u0308ra muretse, ku\u0308berkurjategijad mo\u0303tlevad ko\u0303igi peale ja kuvavad Sulle ta\u0308pselt seda, mida Sa na\u0308ha ja kuulda ihaldad. Kuid ka siin on motiivid erinevad. Osad kurjamid tahavad, et Sa neile mingi osa sissemaksuks teeksid (ja siis nad miskipa\u0308rast haihtuvad), teisi huvitab Su kasutajainfo, kolmandad tahavad maagilise rakenduse kaudu saada ligipa\u0308a\u0308su Su telefonile, et seda ka teistega jagada. Neljandad tahavad Sind lihtsalt oma pu\u0308ramiidiskeemi liikmeks meelitada ja viiendad ko\u0303igest Su seadme pahavaraga nakatada."}, {"text_idx": "#000044", "text": "Koduto\u0308o\u0308-teemalised pettused on sama vanad kui Internet ise. Nu\u0308u\u0308d, kus kogu maailm on ka\u0308e-jala ulatuses, ei pea Sa ju enam tavapa\u0308rast to\u0308o\u0308lka\u0308imismudelit ja\u0308rgima ning saad lihtsa vaevaga teenida miljoneid ka kodust lahkumata. Vo\u0303i siiski mitte?"}, {"text_idx": "#000045", "text": "Kodus to\u0308o\u0308tamise reklaame liigub ko\u0303ikjal ja igas formaadis."}, {"text_idx": "#000046", "text": "Ko\u0303ige kindlam kaitse oleks lo\u0303petada mistahes sotsiaalmeedia kasutamine, kuid paljude jaoks on see ta\u0308napa\u0308eva maailmas juba vastuvo\u0303etamatu. Nii sotsiaalmeediat kui ka laiemalt kogu internetti kasutades tuleks meeles pidada ja\u0308rgmised kuldsed reeglid:"}, {"text_idx": "#000047", "text": "Sa ei na\u0308e, mis lu\u0308hendatud URL-teenuse (tinyurl/ goo.gl jms) taga tegelikult on ning mida Sulle sealt tegelikult pakutakse!"}, {"text_idx": "#000049", "text": "Kui so\u0303brad kurdavad, et Su Facebooki kaudu tulevad neile ebatavalise sisuga so\u0303numid vo\u0303i on nad ma\u0308rgistatud (tavaliselt mituku\u0308mmend inimest korraga) Sinu seinal olevatel Facebookist va\u0308lja suunavatel videodel vo\u0303i fotodel, siis:"}, {"text_idx": "#000050", "text": "esimese asjana vaheta a\u0308ra Facebookis kasutusel olev parool,\nvaata u\u0308le, ega Sa pole kogemata paigaldanud pahatahtlikku rakendust omale Facebooki vo\u0303i veebilehitsejasse."}, {"text_idx": "#000051", "text": "Facebooki lisatud rakendusi saad kontrollida valides \u201eSeaded\u201c ja seeja\u0308rel \u201eRakendused ja veebilehed.\u201c Aktiivsete rakenduste all kuvatavad rakendused on sellised, mis on kas Facebooki-siseselt aktiivselt kasutusel vo\u0303i millesse sisselogimiseks oled kasutanud oma Facebooki kontot."}, {"text_idx": "#000052", "text": "Rakenduste ja veebilehtede eemaldamiseks tuleb teha aktiivseks rakenduse nime ko\u0303rval olev kast ning valida \u201eEemalda.\u201c"}, {"text_idx": "#000053", "text": "Lisaks on vo\u0303imalik tagasiulatuvalt vaadata nii aegunud kui eemaldatud rakendusi. Aegunud rakendused tasub kindlasti u\u0308le vaadata, sest selles sektsioonis kuvatakse need rakendused, millesse Sa pole kaua Facebookiga sisse loginud. Need rakendused vo\u0303ivad endiselt Su andmetele ligi pa\u0308a\u0308seda, sest oled neile kunagi ligipa\u0308a\u0308su lubanud."}, {"text_idx": "#000054", "text": "Pa\u0308rast Facebooki lisatud rakenduste u\u0308levaatamist vo\u0303ib turvalisuse huvides u\u0308le vaadata ka veebilehitsejasse lisatud rakendused."}, {"text_idx": "#000055", "text": "Kui Sa oma seinal tehtud postitusi ise ei na\u0308e, kuid Su tuttavad on neist Sulle teada andnud, kontrolli Facebooki tegevuslogi (selle leiab samast menu\u0308u\u0308st, kus \u201cSeaded\u201d). Sealt saad ka tehtud postitused eemaldada."}, {"text_idx": "#000057", "text": "Ekraanipilt Google Chrome\u2019i seadete menu\u0308u\u0308st"}, {"text_idx": "#000058", "text": "Kui leiad veebilehitsejasse lisatud rakenduste hulgast tundmatuid rakendusi, tuleks need kohe eemaldada. Selleks vali \u201eRemove\u201c. Kui Sa pole kindel, mis rakendusega on tegu, vali kontrollimiseks \u201eDetails\u201c."}, {"text_idx": "#000059", "text": "Ekraanipilt Rakenduste nimekirjast veebilehitsejas Google Chrome"}, {"text_idx": "#000060", "text": "Kui Sul ei o\u0303nnestu kohe tundmatut rakendust eemaldada, kontrolli ko\u0303igepealt Chrome\u2019i Task Manageri protsesse. Vali tundmatu rakenduse puhul \u201cEnd task\u201d ning seeja\u0308rel eemalda tundmatu laiendus \u201cExtentions\u201d alt."}, {"text_idx": "#000062", "text": "Portaal Helpnetsecurity avaldas hiljuti artikli, mis annab u\u0308levaate e-kirjade ohtlikust sisust."}, {"text_idx": "#000063", "text": "Algset, firma Proofpoint uurimust on vo\u0303imalik lugeda ko\u0303igil ametiisikutel, kes selle lugemiseks Proofpointile oma isikuandmed loovutada raatsivad. Lisatud on kommentaarid Eesti olukorra kohta, mida algmaterjalis ei sisaldu."}, {"text_idx": "#000064", "text": "Kui va\u0308lismaa statistika kohaselt saadavad kurjamid lunavara meilitsi laiali tavaliselt teisipa\u0308evast neljapa\u0308evani, siis Eesti puhul seda o\u0308elda ei saa: meil on ko\u0303ik na\u0308dalapa\u0308evad vo\u0303rdsed. Mujal maailmas on ka ta\u0308heldatud, et pangatroojalaste saabumise lemmikpa\u0308ev on neljapa\u0308ev (po\u0303hjus ilmne: et reedel tehtud u\u0308lekande ja\u0308litamine na\u0308dalavahetuse to\u0303ttu keerukaks muuta) ning klahvinuhke ja tagauksi pu\u0308u\u0308takse paigaldada esmaspa\u0308eviti (et to\u0308o\u0308na\u0308dalast ikka maksimumi vo\u0303tta). Eestis selliseid kindlaid mustreid va\u0308lja ei joonistu."}, {"text_idx": "#000065", "text": "Muide, ku\u0308berkurjategijad ro\u0303huvad pigem inimeste kui tarkvaraaukude a\u0308rakasutamisele."}, {"text_idx": "#000066", "text": "Kaval trikk on luua endale mitu meili-aliast ja suunata need kokku u\u0308hte postkasti. Siis paistab virtsalevituskampaania kohe silma."}, {"text_idx": "#000067", "text": "2015. aastaga vo\u0303rreldes kasvas ku\u0308berkuriteoliikidest 2016. aastal ko\u0303ige rohkem niinimetatud tegevjuhi vo\u0303i CEO pettus (ametliku nimetusega Business Email Compromise ehk BEC). BEC seisneb na\u0308iliselt tegevjuhi nime alt (vahel isegi \u201ctema\u201d meililt) kirjade saatmises (tavaliselt) ettevo\u0303tte finantsjuhile, et uurida, kas on vo\u0303imalik teha kiiresti makse pangakontole X vo\u0303i kas see juba on tehtud. U\u0308lemaailmselt on ettevo\u0303tted selle ku\u0308berkuriteo liigi kaudu kandnud juba u\u0308le 5 miljardi dollari kahju."}, {"text_idx": "#000068", "text": "Artiklist ilmnes, et pahatahtlike lehtede avamise klikkidest ligikaudu pooled tehakse isiklikes seadmetes vo\u0303i seadmetes, mis pole liidetud asutuse monitooringusu\u0308steemiga. Selgus ka u\u0308llatuslik asjaolu, et 42% pahavaraga nakatumistest toimub nutiseadmetes (selle poolest erineb Eesti va\u0308ga palju muust maailmast) ning pahatahtliku lehe kaudu nakatumistest 8% toimub vananenud tarkvara (nagu na\u0308iteks Windows XP operatsioonisu\u0308steemi) kasutamise to\u0303ttu. (Seega pooled infolekke ja nakatumiseni viivatest klikkidest tehakse nii, et asutuse vo\u0303i firma IT-spetsialistid neist u\u0308levaadet ei oma.)"}, {"text_idx": "#000069", "text": "90% kuriklikkidest viisid kasutaja tegelikult o\u0303ngitsuslehtedele, mis on u\u0308ldjuhul u\u0308les seatud kasutajalt kontoandmete (kasutajanimi ja parool) va\u0308lja meelitamiseks. Kui kasutajal pole aktiveeritud kahetasemelist autentimist, mis vo\u0303o\u0303rast kohast sisselogimise korral koodi ku\u0308sib ning selleta kasutajat kontole ligi ei lase, siis on pahalased oma eesma\u0308rgi suurepa\u0308raselt ta\u0308itnud."}, {"text_idx": "#000070", "text": "Muide, rahavargusteni viinud e-kirjadest suisa 99% vajasid ru\u0308ndamiseks inimese enda tehtud klikki."}, {"text_idx": "#000071", "text": "Vaata alati veebiaadressi \u2013 PayPal pole haridusasutus (.edu)."}, {"text_idx": "#000072", "text": "Kurjal klikkimine leiab 90% juhtudel aset esimese 24h jooksul pa\u0308rast levituskampaania algust (see on ka tavapa\u0308rane aeg, mis kulub majutusteenusepakkujal pa\u0308rast leheku\u0308lje raporteerimist ohtliku veebilehe eemaldamiseks internetist). Kusjuures 25% ohtlikul materjalil klikkimisi pannakse toime suisa esimese 10 minuti jooksul ja 50% esimese tunni jooksul pa\u0308rast e-kirja laekumist postkasti. Ko\u0303ige rohkem ohtlikke klikke sooritatakse to\u0308o\u0308ajal: kell 8\u201315."}, {"text_idx": "#000073", "text": "2016. aasta jooksul kasvas tehnilise toe petuskeemide (nn HelpDeskide ja\u0308releaimamise) arv 150%. Kui mujal maailmas helistasid kurjamid inimestele Microsoftist, Apple\u2019ist ning isegi Linuxi! kasutajatoest, siis Eesti kasutajad said enim e-kirju tavaliselt IT-toelt. \u201cIT-Tugi\u201d oli ma\u0308rganud pahatahtlikku tegevust vo\u0303i kontolimiidi u\u0308letamist ja a\u0308hvardas konto sulgeda, kui kohe ei sisestata andmeid lehele X, mis taastaks konto tavapa\u0308rase tegevuse. Lisaks said Eesti inimesed 2016. aastal e-kirju Telia ja Zone\u2019i nimel. Ka mo\u0303ned petuko\u0303ned jo\u0303udsid siiski Eestisse: CERTi teavitati \u201cMicrosofti\u201d tehnilise toe ko\u0303nedest, kus kasutajaid su\u0308u\u0308distati viiruse jagamises (vo\u0303i teavitati neid sellest) ning no\u0303uti ligipa\u0308a\u0308su arvutile, et pahatahtlik tegevus lo\u0303petada. (Vaata meenutuseks katket sarjast \u201cIT-planeet\u201d \u2013 \u201cMa helistan teile Facebookist\u201c.)"}, {"text_idx": "#000074", "text": "Teinegi postkastipilt \u2013 petukampaaniad paistavad ka\u0308tte selgelt, nagu ka po\u0303hilised altvedamisnipid."}, {"text_idx": "#000075", "text": "Ku\u0308berkurjategijad on kursis inimpsu\u0308hholoogia, ka\u0308itumisharjumuste ja a\u0308rimaailmaga: nad teavad u\u0308sna ta\u0308pselt, millises vahemikus on to\u0308o\u0308tajatel pausid vo\u0303i rohkem aega isiklikuks internetikasutuseks. Ja ka seda, et raamatupidajate verero\u0303hk to\u0303useb ja\u0308rsult na\u0308hes postkastis kirja \u201cunpaid invoice\u201d vo\u0303i tegevjuhi palvet teha kiiresti pangau\u0308lekanne, mis tal endal kiire graafiku to\u0303ttu ununes. Samuti on teada to\u0303de, et pa\u0308rast na\u0308dalavahetust on postkastid tavaliselt rohkem ta\u0308is kui teistel pa\u0308evadel. Ja kuna postkastiga soovitakse kiiresti n-o\u0308 u\u0308hele poole jo\u0303uda, kiputakse just esmaspa\u0308eviti saadud kirjade puhul va\u0308hem ta\u0308helepanelik olema."}, {"text_idx": "#000076", "text": "CERT-EE tuletab meelde, et parim kaitse on uuendatud tarkvara ning e-kirjas sisalduva teabe ja linkide u\u0308lekontrollimine! Kui sa ei ole lehe vo\u0303i faili ohutuses veendunud, kontrolli seda enne Cuckoos, mis on CERT-EE avalik keskkond failide analu\u0308u\u0308simiseks. Lingi saab Cockoosse lisada (copy-paste) ja oma arvutisse salvestatud kahtlase faili sinna u\u0308les laadida."}, {"text_idx": "#000077", "text": "Muusikaso\u0303pradele pakume kuulamiseks RIA ba\u0308ndi hoiatust \u201cA\u0308ra vajuta!\u201d:"}, {"text_idx": "#000078", "text": "Olulised turvano\u0303rkused 2023. aasta 39. na\u0308dalal\nOlulised turvano\u0303rkused 2023. aasta 38. na\u0308dalal\nOlulised turvano\u0303rkused 2023. aasta 37. na\u0308dalal\nOlulised turvano\u0303rkused 2023. aasta 36. na\u0308dalal\nOlulised turvano\u0303rkused 2023. aasta 35. na\u0308dalal"}]